Un bărbat de 55 de ani a atacat cu o sabie un polițist de la Ocna Șugatag, din județul Maramureș și s-a oprit doar când s-a tras cu arma.
Polițiștii au fost sunați să intervină după ce doi bărbați s-au luat la bătaie. Unul dintre ei, de 73 de ani, prezenta leziuni, iar cel de 55 de ani continua să fie nervos și i-ar fi amenințat pe polițiști cu o sabie, conform G4media.
Oamenii legii au putut să îl oprească pe agresor doar cu focuri de armă în semn de avertisment în plan vertical, iar pentru că bărbatul tot nu înceta, arma s-a îndreptat în direcția picioarelor acestuia. Acesta a fost imobilizat și transportat la spital pentru a primi îngrijiri medicale.
Procurorii cercetează cazul pentru ultraj, tulburarea ordinii și liniștii publice și lovirea sau alte violențe.